ભારત સરકારના પુર્વ કેન્દ્રીય મંત્રી વ્યાતાર રવિ દ્વારા ઉદ્ઘાટન કરવામાં આવેલા અધિવેશનમાં ફેડરેશનના પ્રમુખ મહોમ્મદ હનીફએ વિશેષ રીપોર્ટ રજુ કર્યો હતો જેમાં દેશના મહાબંદરો તથા તેના કામદારોને બચાવવાના સુત્ર રજુ કર્યા હતા. ભારત સરકાર તથા મહાબંદરોના પ્રશાસન તરફથી બંદર અને ગોદી કામદારો પ્રત્યે કામદાર વિરોધી વલણની જાણકારી આપી તેઓએ જણાવ્યું હતું કે મહાબંદરોના વિકાસમાં કામદારોનું મહત્વપુર્ણ અને વિશેષ ફાળો છે. મહાબંદરોને જે આજની પરીસ્થિતિમાં લઇ આવવા માટે કામદારોએ તેમની મહેનતથી પાયા નાંખ્યા છે. જેથી આજે આયાત નિકાસમાં ભારે વેગ આવ્યો છે. જેના કારણે મહાબંદરોની આર્થિક પરીસ્થિતિમાં મહત્વપુર્ણ સુધારો થયો છે. મહાબંદરોનું ખાનગીકરણ કરી કામદારોના હીતોનું ભારે નુકશાન કરવામાં આવી રહ્યું છે. આ પ્રસંગે મુખ્ય અતિથી મુંબઇ પોર્ટના ચેરમેન અને દીનદયાલ પોર્ટના ઇન્ચાર્જ ચેરમેન સંજય ભાટીયાએ પ્રાસંગિક ઉદ્બોધન કર્યુ હતુ. મહાબંદરોના વિકાસ ભ્રષ્ટાચાર રહીત કામગીરી, કામદારોના વેજ રીવીજન અંગે ચર્ચા કરી યોગ્ય નિર્ણય કરવા આશ્વાસન આપ્યું હતું. બંદર અને ગોદી કામદારોને આશ્વાસન આપી તેમની કાનુની લડતમાં હંમેશા સહકાર આપશે તેવી ખાત્રી આપી હતી.